Parlamentul  României 

  Camera  Deputaţilor

      Comisia pentru agricultură, silvicultură,

      industrie alimentară şi servicii  specifice 

Bucureşti, 08.04.1998      

No. 117 /XVIII/4
Către,

Comisia juridică de disciplină şi imunităţi
AVIZ

asupra propunerii legislative privind 

Legea Patronatelor

         Cu adresa nr. 91 din 06.04.1998, Secretariatul General al Camerei Deputaţilor a trimis Comisiei pentru agricultură, silvicultură, industrie alimentară şi servicii specifice, în vederea avizării, propunerea legislativă menţionată mai sus.



În urma examinării, în şedinţa din data de 08.04.1998, Comisia pentru agricultură, silvicultură, industrie alimentară şi servicii specifice, cu majoritate de voturi, a hotărât aviz favorabil cu amendamentele din anexă.
În raport cu obiectul şi conţinutul său, acestă propunere legislativă face parte din categoria legilor ordinare.

             Preşedinte,





       Secretar,

      Gheorghe Cristea


                                     Ilie Neacşu





















ANEXĂ

AMENDAMENTE  ADMISE

la propunerea legislativă privind Legea Patronatelor 

	Nr.

crt.
	Articolul

(textul iniţial)
	Amendamentul propus


	Motivare

	0.
	1.
	2.
	3.

	1.
	Art. 1 – (1) Patronatele sunt organizaţii profesionale ale patronilor, independente, apolitice, înfiinţate ca persoane  juridice de drept privat fără scop patrimonial, constituite pe activităţi economice, secţiuni, diviziuni (ramuri) şi la nivel naţional. 
	Art. 1 – ( 1) Patronatele sunt organizaţii profesionale ale patronilor, independente, apolitice, înfiinţate ca persoane  juridice de drept privat, în condiţiile legii, fără scop patrimonial, constituite pe activităţi economice, secţiuni, diviziuni (ramuri) şi la nivel naţional. 
	Pentru corelare cu prevederile Legii 21/1924.

	2.
	Art. 1 – (2)   Un număr de cel puţin 20 persoane juridice sau fizice înfiinţate potrivit legii, pot constitui un patronat. De asemenea, pot constitui un patronat şi un număr de cel puţin 4 (patru) persoane juridice, care desfăşoară o activitate reprezentativă pentru un anumit domeniu de activitate.  
	Art. 1 – (2) Un număr de cel puşin 20 persoane fizice şi/sau juridice înfiinţate potrivit legii.
	Pentru o exprimare juridică riguroasă.

	3.
	Art. 2 - Patronatul în înţelesul prezentei legi este persoana juridică înmatriculată sau fizică autorizată, potrivit legii, care administrează, utilizează capital, indiferent de natura acestuia, în scopul obţinerii de profit în condiţii de concurenţă şi care angajează muncă salariată.
	Se elimină. 
	Prevederile art. 2 sunt cuprinse la art. 1 (1) iar patronatele sunt asociaţii nonprofit conform prevederilor legii. 

	4.
	Art. 5 – (2) La elaborarea proiectelor de acte normative care privesc activităţile patronale, iniţiatorii vor solicita avizul consultativ scris al confederaţiilor patronale reprezentative la nivel naţional, sau, după caz, al federaţiilor patronale reprezentative din activitatea economică respectivă.
	Art. 5 – (2) Confederaţiilor patronale reprezentative la nivel naţional, sau, după caz, al federaţiilor patronale reprezentative din activitatea economică respectivă pot fi consultate la elaborarea proiectelor de acte normative care privesc activităţile patronale.
	Obiectul de reglementare al prezentei legi îl constituie patronatele, iar prin prevederile textului iniţial se limitează dreptul de iniţiativă legislativă al celo care, conform Constituţiei, au acest drept. 

	5.
	Art. 6 – (1) 

     c) sunt consultate în legătură cu desfacerea contractelor de management ale managerilor;
	Se elimină.
	Pentru a elimina imixtiunea patronatelor în managamentul unităţilor economice.

	6.
	Art. 6 – (1)

      e) participă la iniţierea, elaborarea şi promovarea programelor de dezvoltare, restructurare, privatizare şi lichidare şi de cooperare economică; 
	 Se elimină.
	Restructurarea, privatizarea şi lichidarea unităţilor economice sunt de competenţa instituţiilor guvernamentale. 

	7.
	Art. 6  - (1)

        g) elaborează proiecte de acte normative, studii, strategii şi orientări cu privire la dezvoltarea economiei naţionale şi a activităţilor din economie, precum şi privind salarizarea, sănătatea, învăţământul profesional şi protecţia muncii.
	Art. 6  - (1)

        g) elaborează proiecte de acte normative, studii, strategii şi orientări cu privire la dezvoltarea activităţii economice din sectorul pe care îl reprezintă.
	Prevederile eliminate sunt cuprinse la lit. f.

	8.
	Art. 6 – (1)

      h) avizează consultativ înfiinţarea de noi unităţi economice şi dezvoltări semnificative ale unor capacităţi de producţie;
	Se elimină.
	Pentru eliminarea monopolului şi promovarea liberei iniţiative şi a concurenţei.

	9.


	Art. 6 – (1)

      i) Avizează consultativ regimul ,preţurilor controlate şi a celor de intervenţie, contingentele şi licenţelor de import – export şi reglementările privind regimul normal; 
	Se elimină.
	Pentru evitarea imixtiunii în activităţile care sunt de competenţa instituţiilor guvernamentale.



	10.
	Art. 6 – (1)

       j) avizează proiectele de noi standarde şi licenţe de fabricaţie; 
	Se elimină. 
	Activitatea de avizare a standardelor şi licenţelor de fabricaţie este atributul unor instituţii legale deja existente.

	11.
	Art. 6 – (2) Organele administraţiei publice  vor solicita confederaţiilor patronale, sau după caz, federaţiilor patronale reprezentative, avizele consultative prevăzute la alin. 1. 
	 Se elimină.
	Nu mai are obiect, având în vedere modificările aduse la alin.1.  

	12.
	Art. 8 – (2) Intervenţia oricărei autorităţi publice de natură să limiteze aceste drepturi sau să împiedice exerciţiul lor legal este interzisă.
	Se elimină.
	Pentru a nu împiedica controlul autorităţii publice în scopul respectării prevederilor legale.

	13.


	Art. 8 – (3) Membrilor organelor de conducere alese ale patronatelor li se asigură protecţia legii împotriva oricăror forme de condiţionare, constrângere sau limitare a exercitării funcţiilor lor.
	 Se elimină.


	Pentru a nu împiedica controlul autorităţii publice în scopul respectării prevederilor legale.



	14.
	Art. 10 – (2) Confederaţiile şi federaţiile patronale reprezentative vor primi imobile sau spaţii din fondul locativ de stat pe care le vor folosi ca sedii pentru care vor plăti chirie calculată potrivit dispoziţiilor privitoare la locuinţe. 


	Se elimină. 
	Contravine regimului de atribuiri a spaţiilor din fondul locativ de stat. 

	15.


	Art. 10 – (3) Ministerele şi unităţile economice vor putea da în folosinţa federaţiilor patronale reprezentative, conform legii, mobilierul şi birotica excedentare.
	Se elimină.
	Contravine regimului dotărilor şi circuitului mijloacelor din dotarea instituţiilor publice.



	16.
	Art. 11 Patronatul poate în scopul şi condiţiile prevăzute în statutul său şi potrivit dispoziţiilor legale în vigoare, să înfiinţeze în subordinea sa unităţi care să desfăşoare activităţi lucrative.
	Se elimină.
	Contradicţie cu prevederile stipulate la art. 1

	17.
	Art. 12 – (2) Sursele veniturilor patronale sunt: taxe de înscriere, cotizaţii, contribuţii pentru activităţile privind negocierea contractelor colective şi alte activităţi patronale, care se înregistrează în contabilitatea unităţilor economice ca cheltuieli de exploatare deductibile din venituri din punct de vedere fiscal, donaţii, sponsorizări şi cotele părţi din profitul realizat de unităţile priprii cu caracter lucrativ, potrivit statutelor.  
	Art. 12 – (2) Sursele veniturilor patronale sunt: taxe de înscriere, cotizaţii, donaţii, sponsorizării.
	Prin definiţie, patronatele reprezintă interesele unităţilor economice şi nu administrează sau gestionează activitatea acestora. 

	18.
	Art. 12 – (3) Cotizaţiile datorate de membrii patronatelor sunt executorii.
	Art. 12 – (3) Cotizaţiile datorate de membrii patronatelor sunt obligatorii.
	Pentru exprimare juridică corectă.

	19.
	Art. 13. În cazul reorganizării unui patronat, hotărârile asupra patrimoniului se iau de către organele de conducere ale acesteia, dacă statutul nu prevede altfel. 
	Art. 13. În cazul reorganizării unui patronat, hotărârile asupra patrimoniului se iau de către adunarea generală a acestuia.
	Menţionarea organului de conducere  este necesară pentru o bună înţelegere a prevederilor acestui articol.

	20.
	Art. 14 – (1) În cazul dizolvării patrimoniului patronatului se împarte potrivit prevederilor statutului acestuia sau, în lipsa unor astfel de prevederi, conform hotărârii adunării de dizolvare.

               (2) Dacă statutul a omis să prevadă modul de distribuirea a patrimoniului în această privinţă, instanţa de judecată competentă, potrivit legii, sesizată de orice membru al patronatului respectiv, hotărăşte asupra distribuirii patrimoniului atribuindu-l patronatului din care face parte entitatea patronală dizolvată sau dacă nu face parte dintr-o entitate patronală superioară, atribuirea se poate face către membrii acesteia.      
	Se recomandă corelarea cu prevederile Legii nr. 21/1924 şi a Decretului nr. 31/1953.
	


	21.
	Art. 18 – alin nou
	Art. 18 – (2) Nerespectarea dispoziţiilor prevăzute la alineatul precedent va conduce la încetarea de drept a acestor patronate.      
	Pentru  rigoarea prevederilor de la art. 18 alin. 1


                                                P R E Ş E D I N T E,                                                               S E C R E T A R ,

                                        Gheorghe Cristea        





  Ilie Neacşu 








Întocmi: Expert parlamentar A. Păştinaru






   A. Simionescu

